**BOIPILETŠO**

**Na Boipiletšo ke eng?**

Ge eba ga o dumelelane le sephetho seo se dirilwego ke SARS ka go lebelela kganano ya gago, o na le tokelo ya go dira boipiletšo bja sephetho seo.

**Na nka tlhoma neng boipiletšo?**

O swanetše go tlhoma boipiletšo mo matšatšing a 30 a kgwebo morago ga ge SARS e rometše tsebišo ya go ganana goba seripana sa kganano.

* Sebaka se se ka katološetšwa go matšatši a 21 a kgwebo ge eba moofisiri wa SARS o kgotsofaditšwe ke mabaka ao a hlalositšwego a tiego; goba
* Sebaka sa matšatši a 30 se ka katološetšwa ka matšatši a 45 ge eba moofisiri mogolo wa SARS o kgotsofaditšwe ke mabaka ao a hlalositšwego a tiego.

**Na nka tlhoma bjang boipiletšo?**

**Mehuta ya Metšhelo: CIT, PIT, PAYE le VAT**

Tshepetšo ya kelelo ya taolo ya kganetšano ya othomethiki e a hwetšagala go mehuta ya metšhelo yeo e hlalositšwego ka godimo. Boipiletšo bo ka romelwa fela ka tsela ye:

* Ka tshepetšo ya eFiling yeo e tlhathlilwego; goba
* Ka lekala la SARS la kgauswi le wena. Kgotla mo go dira peakanyo ya kopano.

Foromo ya Go hloka Tsebišo ya Boipiletšo e ka imeilwa goba ya posetšwa go SARS. Ke fela thomelo ya elektroniki ka eFiling goba ka lekala la SARS di dumeletšwego.

Ge o romela kganetšano ka eFiling, ka kgopelo lemoga dllo tše di latelago:

**Tshepetšo ya go Tlhahlwa ya eFiling:**Go thuša balefela motšhelo go latela tatelano ya maleba ya ngangišano le go tlatša tshedimošo yeo e hlokegago, eFiling e šoma ka tlhahlo. Tshepetšo ya eFiling ya go tlhahlwa e kgonthiša gore dikganetšano di romelwa go ya ka dinyakwa tša molao gape e tloša kgonagalo ya dikganetšano gore di se romelwe go SARS.

Kganetšano ya ditswala le dikotlo:

* Dikhoutu tše di latelago tša mothopo di swanetše go dirišwa ge go ganetšwa difedišo ya ditswala/dikotlo:
	+ 9987 – Kotlo ya dipeeletšo tša go se tšhelelwe
	+ 9990 – Tekanyetšo ya ka fase ya molefela motšhelo wa sebakanyana (Tem20)
	+ 9991 – Go se romele ga molefela motšhelo wa sebakanyana (Tem20A)
	+ 9992 – Go se lefelwe Letseno
	+ 9988 – Tefelo ya ka tlase ya Molefela Motšhelo wa Sebakanyana (89Q(2)
	+ 9993 – Tefelo ya go latelwa goba Go se romelwe ga pušetšo ya motšhelo

 **Mohuta wa motšhelo: Tše dingwe**

Tshepetšo ya matsogo e dirišwa go romela kganetšano bakeng sa metšhelo e mengwe ka moka go sa akaretšwe CIT, PIT, VAT le PAYE.  Foromo ya kganetšano yeo e ka dirišwago ke (fomo ya ADR) Tsebišo ya Boipiletšo, yeo e swanetšego go romelwa:

* Lekaleng la kgauswi la SARS (kgotla mo go dira peakanyo ya kopano); goba
* Ka Imeile go contactus@sars.gov.za

ADR2 e ka se romelwe ka mokgwa wa elktroniki ka eFiling gomme e tla dumelelwa gela bakeng sa mehuta ya metšhelo yeo e sa amogelwego ka mokgwa wa elektroniki.

**Ge o romela boipiletšo llata:**

Fao boipiletšo bo rometšwego ka morago ga ngwalelo ya letšatšikgwedi leo, balefela motšhelo ba swanetše go fana ka mabaka bakeng sa thomelo ya go latelwa. Mabaka a thomelo ya go latelwa a tla lebelelwa gomme moofisiri mogolo wa ka SARS ge a ka lemoga gore mabaka ao a filwego goba makaba a itšeng a phethagetše, thomelo ya go letelwa e tla lebelelwa gomme sebaka sa go ngwalelwa se tla katološwa.

* Fao thomelo ya go latelwa e dumelwago, SARS e tla tšwelapele go lebelela mabaka bakeng sa boipiletšo gomme ya tsebiša molefela motšhelo,
* Fao thomelo ya boipiletšo e sa dumelwego, mabaka a boipiletšo a ka se tšewe, molefela motšhelo o tla tsebišwa gome a ka tšwelapele go ganana le sephetho se.

Boipiletšo bo ka dumelelwa go ka romelwa matšatšing a go feta a 75 a kgwebo (matšatši a 30 a mathomo le matšatši a 45 a go katološwa) ka morago ga letšatšikgwedi la sephetho sa go se dumelele kganetšano.

**Mabaka a boipiletšo:**

Ge go tlatšwa fomo ya kganetšano molefela motšhelo o swanetše go tlhokomela gore mabaka a boipiletšo a tlhalositšwe gomme a akaretša tše di latelago.

* Mabaka a kganetšano ao a beilwego fomong a lebeletšwe bakeng sa boipiletšo.
* Mabaka a boipiletšo bja kganano ya SARS a theilwe ka sephetho sa go se dumele kganano bjale ka ge a beetšwe ka go tsebišo ya go se dumele i.e ke ka lebaka la eng molefela motšhelo a sa dumele sephetho seo se tšerwego ke SARS.
* Molefela motšhelo o swanetše go romela ditokumente tša tthekgo go thekga mabaka a boipiletšo.
* Mabaka a mampsha ao molefela motšhelo a go dira boipiletšo, ao a ka no se bego mababa ao kganano e mpsha kgatlhanong le karolo goba palo ya ditekolo tšeo di ganeditšwego tšeo di da ganwago.

**Tsela enngwe ya Tharollo ya Kganetšano**

Go ya ka tumelelano ya go swana, SARS le molefela motšhelo yo a dirago boipiletšo ba ka leka go rarolla kganetšano ka Tsela enngwe ya Tharollo ya Kganetšano (ADR) ka fase ga ditshepetšo tšeo di laeditšwego melaong. Tshepetšo ye e dira kago ya hlokego ya tekolole dipalanse tšeo dikganetšano di ka ratollwago goba go phethagatšwa. Tshepetšo ya ADR ga se ya semmušo gape ga e ture go swana le tshepetšo ya kgorotsheko gomme e dumelela dingangišano go rarollwa ka sebaka se se kopana. Go išapele, e dira gore go ture kudu go rarolla dingangišano tša motšhelo.

Molefela motšhelo o swanetše go laetša ka go Tsebišo ya Boipiletšo ge eba o sa rata go diriša tshepetšo ya tharollo ya tlhatlolano, ge eba tshepetšo eo e a hwetšagala. SARS e ka, ge eba e kgotsofetše gore morero o swanetše ADR gape le gore morero o ka rarollwa ka go diriša tshepetšo ye, e tla tsebiša molefela motšhelo. Molefela motšhelo o swanetše tsebiša SARS mo matšatšing a 30a kgwebo morago ga go amogela tsebišo yeo ge eba o a dumela goba ga a dumele go latela tshepetšo ya ADR.

Ge ditshepetšo tša ADR di ka fedšwa ntle le tharollo molefela motšhelo o swanetše gore mo matšatšing a 20 a phedišo yeo a kgopele klereke ya Boto ya Motšhelo go beakanya kopano ya tsheko ya semmušo.

**Boto ya Motšhelo:**

Boto ya motšhelo e tlhamilwe ka fase ga Molao wa Taolo ya Motšhelo Nom. 28 wa 2011 (TAA) gomme o tlhamilwe ka mmoleledi le ramolao bjale ka modulasetulo. Mmoleledi yo bjalo o thwetšwe ke phanele ya baboleledi bao ba nago le maswanedi goba boramolao ba Tona ya Ditšhelete ka tirišano le Moahlodi-Mopresidente wa Karolo ya maleba ya Probense.<

Boto ya motšhelo e laolelwa ke klereke ya boto ya motšhelo, yo e lego moofisiri wa SARS ka Ofising ya Lekala la SARS yeo e nago le maikarabelo a taolelo ya boto ya motšhelo lefelong leo gomme o šoma bjale ka kemedi ya boto ya motšhelo.

Boipiletšo kgatlhanong le tekolo bo swanetše go sekwa ke boto ya motšhelo le semetsing. ge ebaf—

* Motšhelo o ngagišanwago ga o fete palo yeo Tona a e laeditšego ka go tsebišo ya setšhaba – yeo gabjale e lego R1 000 000.
* Moofisiri mogolo wa ka SARS le molefela motšhelo ba dumelelana, ka go dira sephetho se bjalo moofisiri o swanetše go lebelela mabaka a ngangišano goba melawana ya semolao ya go nyalelana le boipiletšo e swanetše empe e sekwe ka Kgorotsheko ya Motšhelo; gape
* •Ditshepetšo tša ADR di fedišitšwe gape molefela motšhelo o na le matšatši a 20 a go kgopela klereke go fetša morero pele ga Boto ya Motšhelo.

 **Kgorotsheko ya Motšhelo**

Kgorotsheko ya motšhelo ga e na maemo a go lekana le a Kgorotsheko Kgolo eupša ke kgoro yeo e diretšwego go ba le maatla ao a filwego go ya ka molao. Kgorotsheko ya motšhelo e na le taolelo ya:

* Boipiletšo bja motšhelo bjo bo tlhomilwego ka fase ga karolo ya 107 ya TAA;
* Kgopelo yeo e nyalelanago le boipiletšo bja motšhelo;
* Kgopelo ya tshepetšo ya semolao ya go nyalelana le kganetšano ka fase ga Kgaolo ya 9 ya TAA bjale ka ge e laeditšwe ka go Melao ya Kganetšano; gape
* Modulasetulo wa Boto ya Motšhelo pele ga goba morago ga tsheko, go lebelelwa mabaka a kganetšano goba melawana ya semolao ya go nyalelana le boipiletšo e dumela gore boipiletšo bo swanetše go sekwa ka Kgorotsheko ya Motšhelo go na le gore bo sekwe ke Boto ya Motšhelo.

Kgorotsheko ya motšhelo e na le:

* Moahlodi goba moahlodi wa go swarela yo mongwe wa Kgorotsheko Kgolo, yo e lego mopresidente wa kgorotsheko ya motšhelo gape a kgethilwe ke Moahlodi-Mopresidente ka lefelong leo kgorotshekgo e laoletšwego.
* Ramatlotlo yo a kgethilwego go tšwa go phanele ya maloko ao a kgethilwego ka fase ga karolo ya 120 ya TAA;
* Moemedi wa setšhaba sa kgwebo yo a kgethilwego go tšwa go maloko a phanele ao a kgethilwego ka fase ga karolo ya 120 ya TAA.

**Na nka letela eng go SARS ge ke dira boipiletšo?**

Boipiletšo bja ka bo ka rarollwa ka mokgwa wa:

* Tsela enngwe ya Tharollo ya Kganetšano (ADR) ka go mohlomongwe go Ofisi ya Lekala la SAR goba ka Ofisi Kgolo ya ka SARS;
* Boto ya Motšhelo (yeo e laolelwago ka Ofising ya Lekala la SARS); le/goba
* Kgorotsheko ya motšhelo (yeo e laolelwago ka Ofisi Kgolo ya SARS).

SARS e tla leka go:

* Lebelediša ge eba molato o swanetše ke ADR mo matšatšing a 30 a kgwebo go tloga ka letšatšikgwedi leo kgopelo e amogetšwego ka lona.

**Na nka letela eng ge boipiletšo bjaka bo phethagadišwe?**

SARS e tla leka go:

* ADR;
	+ Feleletša ditshepetšo tša ADR mo matšatšing a 90 a kgwebo ntle le ge mohlomongwe go dumeletšwe;
	+ Fao tumelelano goba tefelo e phethagaditšwego, e fana ka tekolo ya go phethagatša fao mo matšatšing a 45 a Kgwebo, morago ga letšatšikgwedi la mafelelo la go saena tumelelano.
* Boto ya Motšhelo:
	+ Modulasetulo o fana ka sephetho sa boto ya motšhelo mo matšatšing a 60 morago ga sephetho sa tsheko
	+ Klereke e romela khopi ya sepheto go maloko mo matšatšing a 10 morago ga go amogela sephetho
	+ e romela tekolo ya go phethagatša sephetho sa boto ya motšhelo mo matšatšing a 45 morago ga go amogela sephetho sa boto ya motšhelo.